el el el el el el el el el el el el el el el el el el el el el el fr el el el el el el el el el el el el el el en el en el el el el el el el el el el el el el el el el el el el el el el el el el el el el el el el el el el fi en fr el el el el es de el fr it fr it it el it it it it it ru de el fr it fr it it el it it it it it it de el ja it fr it it el it it it it it it de el fr it nl it it el it it it it it it de el fr it en it it el it it it it it ja de el de it nl it it el it it it it it it de el fr it nl it it el it it it it it en de el fr it pt it it el it it it it it fr de el fr it en it it el it it it it it de de el de it en it it el it it it it it el el el el en el en el el el el el en el el en el el en el en en el el el el el el el el el el el el el el el el el el el el el el el el el el el el el el el el el el el el el
Η Ακαδημία Μπάσκετ Ίκαροι Τρικάλων ήταν ελληνικό αθλητικό σωματείο που δραστηριοποιούταν στη θεσσαλική πόλη των Τρικάλων. Οι αθλητές του αγωνίζονταν με χρώματα το κίτρινο και το μαύρο. Διέθετε νομική μορφή ερασιτεχνικού σωματείου. Καλλιεργούσε τμήματα καλαθοσφαίρισης για άνδρες και ακαδημίες για άρρενες νεαρούς αθλητές. Χρησιμοποιούσε ως έδρα το Κλειστό Γυμναστήριο του Αθλητικού Κέντρου Μπάρας. Το καλοκαίρι του 2022 συνενώθηκε με άλλους συλλόγους της πόλης προς δημιουργία ενός ισχυρότερου φορέα, του Trikala Basket.[1][2]
Μάιος 2022, πριν 3 μήνες (2022-05)
1.1 Άνοδος στη Γ' Εθνική (1997 - 2003)
1.2 Επιστροφή στο Τοπικό Θεσσαλίας (2003 - 2017)
1.3 Νέα προσπάθεια στη Γ' Εθνική (2017 - σήμερα)
1.4 Περίοδοι σε εθνικές κατηγορίες
Την αγωνιστική περίοδο 1997-98 οι Ίκαροι κατέκτησαν το δεύτερο Πρωτάθλημα Α1 Θεσσαλίας στην ιστορία τους, αποκτώντας παράλληλα το δικαίωμα να δοκιμαστούν στην κατώτερη μη-τοπική κατηγορία, τη Γ' Εθνική. Την τελευταία συγκροτούσαν τέσσερις όμιλοι, δύο για ομάδες τις Βόρειας και δύο για ομάδες της Νότιας Ελλάδας.
Οι Ίκαροι Τρικάλων ήταν τη χρονιά 1998-99 ένα από τα 14 σωματεία που συγκρότησαν τον 1ο Όμιλο Βορρά. Κατάφεραν να εξασφαλίσουν νωρίς την παραμονή τους, σκαρφαλώνοντας μέχρι την 6η θέση της τελικής βαθμολογικής κατάταξης. Ο απολογισμός της χρονιάς ήταν 16 νίκες και 10 ήττες.[3]
Την επόμενη περίοδο, 1999-00, ο σύλλογος ήταν ξανά αξιόμαχος, ολοκληρώνοντας τις αγωνιστικές του υποχρεώσεις με 17 νίκες και 9 ήττες στη συλλογή του. Στην τελική βαθμολογική κατάταξη τοποθετήθηκε στην 3η θέση, βγαίνοντας κερδισμένος στην ισοβαθμία του με τον Πιερικό.
Παραμένοντας πάντα σε Όμιλο που συγκροτούσαν 14 ομάδες, οι Ίκαροι κινήθηκαν και τη χρονιά 2000-01 στα ίδια περίπου αποτελέσματα. Εξασφάλισαν 16 νίκες σε 26 αγωνιστικές, επίδοση που είχαν επίσης η Γουμένισσα και η Ε.Α.Λ. Στον τελικό βαθμολογικό πίνακα, οι Ίκαροι τοποθετήθηκαν βάσει των επόμενων κριτηρίων μεταξύ των άλλων δύο και συγκεκριμένα κατέλαβαν την 5η θέση.
Η επόμενη χρονιά, 2001-02, δεν παρουσίασε σημαντικές διαφορές με τις προηγούμενες. Οι Τρικαλινοί συγκέντρωσαν ξανά 16 νίκες και 10 ήττες, σκαρφαλώνοντας αυτή τη φορά στην 3η θέση της βαθμολογικής κατάταξης. Δεν παρατηρήθηκε ισοβαθμία με άλλη ομάδα.
Μετά από τέσσερις χρονιές κατά τις οποίες η ομάδα έδειξε καλό αγωνιστικό πρόσωπο, την περίοδο 2002-03, επήλθε κάμψη της δυναμικής του. Τερμάτισε με 8 νίκες και 18 ήττες στις αποσκευές του, πέφτοντας στην 11η θέση του βαθμολογικού πίνακα. Καθώς βρέθηκε εντός της ζώνης του υποβιβασμού, επέστρεψε στα τοπικά πρωταθλήματα της Θεσσαλίας για τα επόμενα χρόνια.
Επιστροφή στο Τοπικό Θεσσαλίας (2003 - 2017)Επεξεργασία
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Την αγωνιστική περίοδο 2015-16 οι Ίκαροι αγωνίστηκαν στο Πρωτάθλημα της στην Α1 Κατηγορίας Θεσσαλίας. Στην τελική βαθμολογία κατέλαβε την 4η θέση, έχοντας συγκεντρώσει 10 νίκες και 8 ήττες. Καθήκοντα προπονητή διατηρούσε ο Γιώργος Κουρμέτζας.[4]
Την επόμενη χρονιά, 2016-17, οι Ίκαροι αγωνίστηκαν ξανά στην Α1 Κατηγορία Θεσσαλίας, αποτελώντας τη μία από τις 10 ομάδες που συγκρότησαν το 2ο Όμιλο. Κατά την ολοκλήρωση της Κανονικής Περιόδου είχαν συλλέξει 14 νίκες και 4 ήττες, με αποτέλεσμα να βρεθούν στη 2η θέση της βαθμολογικής κατάταξης.[5] Η προκήρυξη της χρονιάς προέβλεπε για τους δύο πρώτους των Ομίλων πρόκριση στη διαδικασία των Play-offs. Στο μίνι αυτό τουρνουά, όπου έπαιξαν όλοι με όλους εντός κι εκτός, διεκδίκησαν την άνοδο στη Γ' Εθνική εκτός από τους Ικάρους οι Σοφάδες, ο Γ.Σ. Βόλου και η Νίκη Βόλου. Η τελευταία κατέκτησε τελικά τον τίτλο του Πρωταθλητή αήττητη, ενώ οι Ίκαροι τερμάτισαν στη 2η θέση με 4 νίκες και 2 ήττες.[6][7] Στα μέσα του καλοκαιριού, η άνοδος στη Β' Εθνική του Γ.Σ. Φαρσάλων προς κάλυψη κενής θέσης, άνοιξε μία ακόμη θέση στη Γ' Εθνική για θεσσαλική ομάδα την οποία αποδέχτηκαν οι Ίκαροι ως πρώτοι επιλαχόντες.[8] Μέχρι το Νοέμβριο του 2016 προπονητής της ομάδας ήταν ο Γιώργος Κουρμέτζας, μετά την παραίτηση του οποίου ανακοινώθηκε η πρόσληψη του Κώστα Σδράκα.[9]
Νέα προσπάθεια στη Γ' Εθνική (2017 - σήμερα)Επεξεργασία
Τον Αύγουστο του 2017 ανακοινώθηκε η πρόσληψη νέου προπονητή, του Δημήτρη Μητσιάδη.[10] Για την περίοδο 2017-18 οι Ίκαροι Τρικάλων κληρώθηκαν στον 1ο Όμιλο Βορρά της Γ' Εθνικής, τον οποίο συγκρότησαν 13 στον αριθμό σύλλογοι. Ολοκλήρωσαν τις αγωνιστικές τους υποχρεώσεις στην 7η θέση του τελικού βαθμολογικού πίνακα, υπερισχύοντας σε ισοβαθμία με το Ζέφυρο Ανατολικής Ακτής. Στο αποτέλεσμα αυτό οδήγησε η συλλογή τους από 12 νίκες και 12 ήττες, ενώ παράλληλα εξασφάλισαν και την παραμονή τους στην Κατηγορία.[11] Παραγωγικότερος σκόρερ των Ικάρων, καθώς και κορυφαίος μεταξύ των ομάδων των δύο Ομίλων Βορρά, αναδείχθηκε ο αρχηγός τους Γιώργος Φούντας (524 πόντοι).[12]
Περίοδοι σε εθνικές κατηγορίεςΕπεξεργασία
? - Νοεμ. 2016
Νοεμ .2016 - Ιουλ. 2017
Αυγ. 2017 - Δεκ. 2018
Δεκ. 2018 - σήμερα
Κατά την τρέχουσα αγωνιστική περίοδο, 2018-19, η Α.Μ. Ίκαροι Τρικάλων έλαβε μέρος στο Πρωτάθλημα της Γ' Εθνικής Κατηγορίας Ανδρών, που διοργάνωσε η Ελληνική Ομοσπονδία Καλαθοσφαίρισης. Ειδικότερα τοποθετήθηκε στο 1ο Όμιλο Βορρά, τον οποίο συγκρότησαν 13 στον αριθμό ομάδες. Ο σύλλογος ολοκλήρωσε τις αγωνιστικές του υποχρεώσεις στην 5η θέση του τελικού βαθμολογικού πίνακα, εξασφαλίζοντας χωρίς προβλήματα την παραμονή του στην Κατηγορία. Όπως και την προηγούμενη χρονιά, ο απολογισμός του ήταν 12 νίκες και 12 ήττες, ενώ δεν παρατηρήθηκε ισοβαθμία με άλλη ομάδα.[13][14] Παραγωγικότερος σκόρερ ήταν και πάλι ο Γιώργος Φούντας (424 πόντοι), ο οποίος είχε και την 6η καλύτερη επίδοση στον Όμιλο.[15]
Έδρα του συλλόγου είναι το Κλειστό Γυμναστήριο του Αθλητικού Κέντρου Μπάρας. Πρόεδρος του διοικητικού συμβουλίου είναι ο Κώστας Σκρέτας και γενικός αρχηγός ο Αχιλλέας Παπαναστασίου.[16] Το Δεκέμβριο του 2018 στον πάγκο της ομάδας επέστρεψε ο Kώστας Σδράκας, αντικαθιστώντας το Μητσιάδη.[17] Άμεσος συνεργάτης του και υπεύθυνος σκάουτινγκ είναι ο Σάββας Τσίγκας.
↑ «Ενώνουν δυνάμεις Αίολος-Γόμφοι και Ίκαροι Τρικάλων», άρθρο στον ιστότοπο MagnesiaNews.gr, 31 Μαΐου 2022.
↑ «Η ισχύς εν τη ενώσει για το μπάσκετ των Τρικάλων…», άρθρο στον ιστότοπο InfoBasket.gr, 31 Μαΐου 2022.
↑ Περιοδικό «Ματιές στα σπορ», τεύχος Ιανουαρίου 2000.
↑ «Κλείσιμο σεζόν με δείπνο στους παίκτες των Ικάρων», άρθρο στον ιστότοπο TrikalaSportiva.gr, 8 Απρίλιου 2016.
↑ «Βαθμολογία και Αποτελέσματα Πρωταθλήματος Α1 Κατηγορίας Ανδρών Ε.Σ.ΚΑ.Θ. (2ος Όμιλος) 2016-2017», πληροφορίες στον ιστότοπο BillKara.blogspot.com.
↑ «Α' ΕΣΚΑΘ: Στη Γ' Εθνική η Νίκη Βόλου» Αρχειοθετήθηκε 2017-06-12 στο Wayback Machine., άρθρο στον ιστότοπο Basketa.gr, 22 Μαΐου 2017.
↑ «Στην Γ' Εθνική η Νίκη Βόλου», άρθρο στον ιστότοπο Tsiotras.blogspot.com, 22 Μαΐου 2017.
↑ «Ο Πανελλήνιος – ΓΣΛ δίνει ώθηση ανόδου σε Φάρσαλα και Ίκαρους Τρικάλων», άρθρο στον ιστότοπο Basketa.gr, 30 Ιουλίου 2018.
↑ «O Kώστας Σδράκας νέος τεχνικός στους Ικάρους», άρθρο στον ιστότοπο TrikalaSportiva.gr, 20 Νοεμβρίου 2016.
↑ «Αναλαμβάνει τους Ικάρους Τρικάλων ο Μητσιάδης», άρθρο στον ιστότοπο BasketBlog.gr, 1 Αυγούστου 2017.
↑ «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Ο Γιώργος Κρασαδάκης αναδείχθηκε top scorer στο πρωτάθλημα της Γ’ εθνικής», άρθρο στον ιστότοπο InfoBasket.gr, 24 Μαΐου 2018.
↑ «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 12 Μαΐου 2019.
↑ «Το… 50άρι του Καράβολα τον «έχρισε» top scorer της σεζόν 2018-19 στη Γ' Εθνική!», άρθρο στον ιστότοπο InfoBasket.gr, 13 Μαΐου 2019.
↑ «Oι Ίκαροι Τρικάλων παρουσίασαν το πλάνο της ομάδας για την νέα χρονιά», άρθρο στον ιστότοπο BillKara.blogspot.com, 1 Ιουλίου 2018.